শিমলায় একের পর এক বাড়িতে ফাটল! কনকনে ঠান্ডায় রাস্তায় মানুষ

ওয়েবডেস্ক- একদিকে হাড়কাঁপানো ঠান্ডা (very cold) , অপরদিকে এক রহস্যময় ঘটনা ঘটছে শিমলায় (Shimla)। একের পর এক বাড়িতে ফাটল (Cracks House) দেখা দিচ্ছে। এই প্রবল ঠান্ডার (very cold) মধ্যেও ঘর থেকে রাস্তায় বের হয়ে রাস্তায় আশ্র্য় নিতে হল সাধারণ মানুষকে। এই ঘটনার খবর পেতেই ঘটনাস্থলে এসে পুলিশ ও জেলা প্রশাসনের আধিকারিকেরা সেখানে পৌঁছে পরিস্থিতি সরেজমিনে খতিয়ে দেখেন। এই ঘটনায় শিমলায় আতঙ্ক ছড়িয়েছে।

শুক্রবার রাতে আচমকা সঞ্জৌলি এলাকার বেশ কয়েকটি বাড়িতের ফাটল দেখা দেয়। রাতেই ১৫ টি পরিবারের ৪০ জনকে বাড়ি ছাড়তে হয়। স্থানীয় সূত্রে খবর, চালাউন্তি বাইপাসের কাছে সুড়ঙ্গের কাজ চলছে। সেখানে খনন কাজ চলছে। ভারী ভারী যন্ত্রপাতি দিয়ে এই সব কাজ চলছে।

প্রাথমিকভাবে সকলেই মনে হচ্ছে, সেই কম্পনের ফলেই বাড়িতে এইভাবে ফাটল দেখা যাচ্ছে। তবে এই ধারণা এখনও নিশ্চিত করেনি সরকার। সকলে একটা অনুমান ধরে নিয়ে বলছে। উদ্বিগ্ন জেলা প্রশাসন। জেলাশাসক পঙ্কজ শর্মার নির্দেশে ফাটল ধরা বাড়িগুলি খালি করানো হয়। আপাতত ওই এলাকায় যান চলাচল বন্ধ করে দেওয়া হয়েছে। ইতিমধ্যেই ঘটনাস্থল পরিদর্শন করেছেন পঞ্চায়েতি রাজ মন্ত্রী অনিরুদ্ধ সিংহ। ক্ষতিগ্রস্ত পরিবারগুলির সঙ্গে কথা বলেন। তাদের পাশে থাকার আশ্বা দিয়েছেন।

আরও পড়ুন- পারদ নামল ২ ডিগ্রির ঘরে! এবার দিল্লিতেও হবে তুষারপাত?

কেন্দ্রীয় পরিবহণ মন্ত্রী নিতিন গড়কড়ী এবং জাতীয় সড়ক কর্তৃপক্ষকে এই অনেকদিন ধরে জানিয়ে আসছেন। অধিগৃহীত জমিগুলিতে সম্পত্তির কী কী ক্ষয়ক্ষতি হচ্ছে, তা দেখার জন্য কমিটি গঠন করা হয়েছে। এই প্রথম গত বছরে জুনে সঞ্জৌলির কাছেই মাঠু কলোনিতে একটি বহুতল ভেঙে যায় ধসের কারণ।

উল্লেখ্য, ২০২৩ সালে উত্তরাখণ্ডের যোশীমঠে প্রায় ৯০০ বাড়িতে ফাটল দেখা দেয়। রাস্তাঘাট, মন্দির, জমিতে ফাটল দেখা দেয়। রাতারাতি ঘরছাড়া হয় বহু পরিবার। যার মধ্যে রয়েছে কর্ণপ্রয়াগ, উত্তরকাশী, গুপ্তকাশী, হৃষীকেশ, নৈনিতাল এবং মসুরীর মতো হিমালয়ের কোলে থাকা শহরগুলি।